(lòt bò a) www.socialsecurity.gov

Si ou ap resevwa benefis Sekirite Sosyal oswa 

Revni Sekirite Siplemantè (SSI), n ap revize kondisyon sante ou tanzantan pou asire ou toujou gen maladi a oswa enfimite a.

Anjeneral, si sante ou pa vin pi bon, oswa si 

maladi oubyen enfimite ou a anpeche ou travay, ou ap 

kontinye resevwa benefis yo.

Pwosesis revizyon an konsevwa pou ba ou chak 

posiblite pou montre ou toujou malad oswa enfim epi 

pou asire benefis ou yo pa sispann san rezon. Tout 

prèv konsènan kondisyon sante ou ap genyen yon 

evalyasyon konplè. Si ou gen plis pase yon pwoblèm 

maladi oubyen enfimite, n ap konsidere efè tout 

maladi oubyen enfimite yo alafwa sou abilte ou

pou travay.

Men kèk kesyon yo poze souvan sou revizyon 

maladi oswa enfimite Sekirite Sosyal. Si ou gen lòt 

kesyon, kontakte biwo lokal Sekirite Sosyal ou.

Konbyen fwa y ap revize kondisyon

sante mwen?

Frekans (kantite) revizyon yo depann de kalite 

ak gravite kondisyon sante ou epi si yo prevwa 

kondisyon sante ou ap vin pi bon.

• Si yo prevwa konsisyon sante ou ap vin pi bon, 

anjeneral premye revizyon an ap fèt ant sis (6) 

ak dizuit (18) mwa apre dat ou vin malad oswa 

enfim nan.

• Si gen amelyorasyon ki posib, men ki ka prevwa, 

dosye ou ap revize yon fwa chak twa (3) ane.

• Si pa gen amelyorasyon ki prevwa, dosye ou ap 

revize yon fwa chak setan.

Kouman y ap fè mwen konnen yon 

revizyon ki fèt?

Lè nou deside pou gen yon revizyon medikal 

konplè, n ap voye yon lèt ba ou pou mande ou pou ou 

vini nan biwo Sekirite Sosyal la.

Kisa ki pase nan yon revizyon?

Nan revizyon an, n ap mande ou kouman kondisyon 

sante ou afekte ou epi si li vin pi bon. N ap mande ou 

pou ou pote non doktè ou, adrès ak nimewo telefòn 

li; epi pou pote nimewo dosye pasyan ou genyen nan 

nenpòt lopital ak lòt sous medikal ki te trete ou depi 

apre lè nou te kontakte ou. Si ou te travay depi ou te 

aplike pou benefis maladi oswa enfimite oubyen depi 

dènye revizyon ou, n ap bezwen tou enfòmasyon sou 

dat ou te travay yo, peman ou te resevwa ak kalite 

travay ou te fè.

Ki moun ki pral pran desizyon maladi 

oswa enfimi te a?

N ap voye dosye ou nan Sèvis Detèminasyon 

Maladi oswa enfimite nan eta kote ou ap viv la. 

Biwo sa a ap pran desizyon pou Sekirite Sosyal. Yon 

egzaminatè maladi oubyen enfimite ki gen eksperyans 

ap mande doktè ou rapò medikal yo. Egzaminatè a ap 

mande rapò medikal yo tou nan lòt kote ou te ale pou 

swiv tretman. Egzaminatè a ak yon konsiltan medikal, 

k ap travay ansanm kòm yon ekip ap revize avèk 

prekosyon tout enfòmasyon yo resevwa pou dosye ou 

epi y ap pran yon desizyon.

Kouman y ap pran desizyon an?

Nan pifò ka, desizyon an ap baze sou enfòmasyon 

doktè ou, lopital ou oswa lòt sous medikal. Men, si 

prèv medikal la pa konplè oubyen ajou, yo ka mande 

ou pou gen yon egzamen espesyal gratis. N ap ekri ou 

pou fè ou konnen dat, lè ak kote a. 

Kisa k ap pase si mwen pa 

dakò avèk desizyon an?

Ou ka fè apèl kont desiyzon an si ou pa dakò avèk 

li. Sa vle di ou ka mande nou pou nou gade dosye 

ou ankò pou verifye si desizyon nou te pran an pa t 

kòrèk. Gen kat (4) nivo apèl (voye yon kòz devan 

yon tribinal ki pi wo) epi, anjeneral, ou gen 60 jou 

pou fè apèl la de yon nivo a yon lot nivo. Men kat (4) 

nivo yo:

• Rekonsiderasyon—Moun ki pa t patisipe nan 

desizyon orijinal la ap fè yon revizyon endepandan 

sou dosye ou. Ou ka fè apèl devan yon ofisye 

odyans maladi oswa enfimite k ap pran desizyon 

sou apèl ou. 

• Odyans—Si ou pa dakò avèk desizyon 

rekonsiderasyon an, ou ka mande yon odyans devan 

yon jij lalwa administratif.

• Konsèy Apèl—Si ou pa dakò avèk desizyon jij 

lalwa administratif la, ou ka mande pou Konsèy 

Apèl la revize desizyon an.

Sa Ou Bezwen Konnen: 

Revizyon Maladi Oswa Enfimite Ou

Sa Ou Bezwen Konnen: 

Revizyon Maladi Oswa Enfimite Ou
www.socialsecurity.gov

• Tribinal Federal—Si ou pa dakò avèk desizyon 

Konsèy Apèl la oswa si Konsèy Apèl la deside pou 

li pa revize dosye ou, ou ka entante yon pwosè sivil 

nan yon tribinal federal.

Nan ki sikonstans benefis yo ap sispann?

Anjeneral, benefis lajan kach yo ap sispann sèlman 

si prèv la montre kondisyon sante ou vin pi bon epi 

ou ka travay sou yon baz regilye. Toutotan kondisyon 

sante ou pa vin pi bon epi ou pa an mezi pou travay, 

ou ap toujou resevwa benefis lajan kach ou.

Kisa k ap pase si mwen eseye travay?

Sekirite Sosyal gen plizyè règleman espesyal ki ka 

ede si ou ta vle travay.

Si ou ap resevwa benefis maladi oswa enfimite 

Sekirite Sosyal, ou ka gen salè san limit pandan yon 

peryòd-desè travay apeprè pandan nèf (9) mwa (pa 

nesesèman mwa apre mwa) epi ou ap toujou resevwa 

tout benefis ou. Lòt règleman yo pèmèt benefis lajan 

kach ak Medicare kontinye pandan ou ap eseye travay 

sou yon baz regilye.

Si ou ap resevwa peman maladi oswa enfimite SSI, 

ou ka kontinye resevwa peman pa mwa pandan ou ap 

travay toutotan revni ak resous ou kontinye anba sèten 

limit. Si peman lajan kach ou sispann paske revni total 

ou depase limit SSI yo, ou ka toujou elijib 

pou Medicaid.

Nou gen lòt pwogram ki ka ede ou avèk depans nan 

travay la, fòmasyon ak reyabilitasyon. Mande biwo 

lokal Sekirite Sosyal ou plis enfòmasyon sou règleman 

espesyal pou moun malad oswa enfim ki vle travay.

Kontakte Sekirite Sosyal

Pou plis enfòmasyon epi pou jwenn kopi piblikasyon 

nou yo, vizite wèbsayt nou nan www.socialsecurity.gov

oswa rele gratis nan nimewo telefòn 1-800-772-1213

(pou moun ki pa tande oswa ki tande di, rele nan 

nimewo TTY nou a, 1-800-325-0778). Nou ka reponn 

kesyon espesifik yo, nan lè 7 dimaten jiska 7 diswa, 

lendi pou vandredi. Nou bay enfòmasyon tou nan yon 

sèvis telefòn otomatik ki fonksyone 24 èdtan pa jou.

Si ou bezwen yon entèprèt pou regle afè Sekirite 

Sosyal ou, nou ka fè ou jwenn youn gratis. Sèvis 

entèprèt yo disponib ni pou lè ou ap pale avèk nou nan 

telefòn, ni pou lè ou vini nan biwo Sekirite Sosyal. 

Rele nan nimewo telefòn gratis nou a 1-800-772-1213. 

Si ou pa pale Angle, peze 1 epi rete sou liy lan pou 

jouk lè yon reprezantan reponn. N ap kontakte yon 

entèprèt pou ede ou. Si afè ou a pa ka fin regle nèt nan 

telefòn, n ap pran yon randevou pou ou nan yon biwo 

lokal Sekirite Sosyal, epi n ap fè aranjman pou yon 

entèprèt ki pale Kreyòl prezan nan moman vizit ou.

Nou trete tout apèl yo avèk konfidansyalite. 

Nou vle asire tou ke ou resevwa bon jan enfòmasyon 

avèk jantiyès. Se pou rezon sa a genyen yon dezyèm 

reprezantan Sekirite Sosyal pou kontwole kèk 

apèl telefonik.

Social Security Administration

SSA Publication No. 05-10068-HC

What You Need To Know:

Reviewing Your Disability (Haitian-Creole)

January 2005